L'article 1.2.c) de la Llei 3/2014, de 19 de febrer, d'horaris comercials i de mesures per a determinades activitats de promoció (DOGC núm. 6568, de 24.2.2014), determina que el nombre màxim de diumenges i festius que els establiments comercials poden romandre oberts durant l'any és de vuit.
Així mateix afegeix que cada ajuntament ha de designar dos festius addicionals per al seu àmbit territorial municipal, que s'han de comunicar d'acord amb el que estableixi l'ordre del departament competent en matèria de comerç.
El punt 1 de la disposició addicional de la Llei 3/2014, de 19 de febrer, preveu que, mitjançant una ordre del departament competent en matèria de comerç, i escoltat el Consell Assessor en matèria de comerç de la Generalitat de Catalunya, s'ha d'establir anualment el calendari dels diumenges i els festius en què poden obrir els establiments comercials.
El punt 3 de la disposició addicional de la Llei 3/2014, de 19 de febrer, permet als ajuntaments la possibilitat de substituir dates d'aquest calendari d'obertures comercials autoritzades amb caràcter general, tal com ha vingut succeint des de l'any 1997.
D'acord amb aquestes previsions, els articles 2, 3 i 4 d'aquesta d'Ordre regulen l'exercici de la facultat esmentada per substituir fins a dues dates del calendari de festius amb obertura comercial autoritzada amb caràcter general.
En referència als dos festius addicionals anuals que els ajuntaments han de designar, l'article 5 d'aquesta Ordre estableix el termini màxim del qual disposaran els ajuntaments per presentar la comunicació preceptiva a la Direcció General de Comerç pel que fa als anys 2016 i 2017.
Per raons de seguretat jurídica l'article 7 d'aquesta Ordre preveu dos dies festius addicionals, que s'afegirien al calendari general de 8 festius, d'aplicació als termes municipals dels ajuntaments que no hagin presentat la comunicació en els terminis establerts.
Pels motius exposats, i d'acord amb el punt 1 de la disposició addicional de la Llei 3/2014, de 19 de febrer, d'horaris comercials i de mesures per a determinades activitats de promoció, abans esmentada, i en ús de les atribucions que m'han estat conferides,
Els vuit dies festius que els establiments comercials de Catalunya poden romandre oberts al públic per als anys 2016 i 2017, d'acord amb el que estableix la Llei 3/2014, de 19 de febrer, d'horaris comercials i de mesures per a determinades activitats de promoció (DOGC núm. 6568, de 24.2.2014), són els següents:
Els ajuntaments, amb l'acord previ de l'òrgan competent, poden substituir fins a dues dates de cadascun dels calendaris anuals previstos a l'article 1 anterior per qualsevol diumenge o dia festiu, de caràcter general o local, llevat de les dates que detalla l'article 1.2.d) de la Llei 3/2014 i del dia 15 d'agost de 2016, d'acord amb el que estableix el punt 2 de la disposició addicional de la Llei 3/2014, esmentada.
3.1 Els ajuntaments poden efectuar el canvi assenyalat a l'article 2 anterior, amb efectes a tot el seu terme municipal o només per a una part degudament delimitada, quan en la nova data proposada se celebri un esdeveniment que generi una gran atracció de visitants.
Per efectuar el canvi cal presentar, abans del dia 30 d'octubre de 2015 per a l'any 2016 i del dia 31 d'octubre de 2016 per a l'any 2017, una comunicació a la Direcció General de Comerç on es detallin quines són les dates substituïdes i per quines se substitueixen.
Una vegada admès el canvi, els ajuntaments ho hauran de fer públic pels mitjans més adients, per tal que els establiments comercials situats al seu terme municipal en prenguin coneixement.
3.2 A instàncies del Departament d'Empresa i Ocupació es publicarà al Diari Oficial de la Generalitat de Catalunya la relació dels ajuntaments que hagin efectuat els canvis autoritzats en l'article 2, així com les dates corresponents a les substitucions respectives.
Els establiments comercials situats als termes municipals dels ajuntaments que no hagin presentat cap comunicació a la Direcció General de Comerç en els terminis indicats, d'acord amb el que indica l'article 3, no podran exercir la possibilitat de permuta.
5.1 Als efectes del que preveu l'article 1.2.c) de la Llei 3/2014, els ajuntaments, amb l'acord previ de l'òrgan competent, han de comunicar a la Direcció General de Comerç els dos dies festius addicionals d'obertura comercial autoritzada aplicables al seu àmbit territorial municipal.
Les comunicacions preceptives s'han de presentar abans del dia 30 d'octubre de 2015 en el cas de l'any 2016, i del dia 31 d'octubre de 2016 en el cas de l'any 2017.
Per determinar les dates dels dos dies addicionals els ajuntaments han de tenir en compte el que estableix l'article 1.2.d) de la Llei 3/2014.
5.2 A instàncies del Departament d'Empresa i Ocupació es publicarà al Diari Oficial de la Generalitat de Catalunya la relació de les dates addicionals comunicades pels ajuntaments.
En el supòsit dels municipis els ajuntaments dels quals no hagin presentat la comunicació preceptiva a què fa referència l'article 5 dins els terminis previstos, s'entendran com a dates escollides i aplicables als seus àmbits territorials respectius el dia 1 de novembre i el dia 4 de desembre en el cas de l'any 2016, i el dia 12 d'octubre i el dia 3 de desembre en el cas de l'any 2017.
7.1 En els casos en què, superat l'últim dia del termini que estableix l'article 3 per als anys 2016 i 2017, hagi transcorregut també el termini atorgat a un ajuntament per esmenar possibles defectes detectats en la comunicació corresponent, i no s'hagin esmenat o s'hagi fet l'aclariment sol·licitat en el nou termini indicat, els establiments comercials del seu terme municipal hauran d'aplicar el calendari general que preveu l'article 1 d'aquesta Ordre per a l'anualitat corresponent.
7.2 En els casos en què, superat l'últim dia del termini que estableix l'article 5 per als anys 2016 i 2017, hagi transcorregut també el termini atorgat a un ajuntament per esmenar possibles defectes detectats en la comunicació corresponent, i no s'hagin esmenat o s'hagi fet l'aclariment sol·licitat en el nou termini indicat, els establiments comercials del seu terme municipal hauran d'aplicar com a dates addicionals al calendari general les dues que es determinen a l'article 6 d'aquesta Ordre per a l'anualitat corresponent.